ჩუღურეთის წმინდა ნინოს ეკლესია

ჩუღურეთის წმინდა ნინოს ეკლესია — ქართული მართლმადიდებლური ეკლესია თბილისში. მდებარეობს ჩუღურეთში, ნინო ჩხეიძის ქუჩაზე. ტაძარი აგურით ნაშენები სამნავიანი ბაზილიკაა. აგებულია XIX საუკუნეში ღვთისმშობლის სახელზე. საბჭოთა პერიოდში ეკლესია გაუქმებული იყო და საცხოვრებელ სახლად გამოიყენებოდა. 1989-1991 წლებში ეკლესია განახლდა და ეკურთხა წმინდა ნინოს სახელზე. ინტერიერი მოხატულია მხატვარ ირაკლი ცინცაძის მიერ 1990-იან წლებში. ლიტერატურა ენციკლოპედია „თბილისი“, თბ., 2002. — გვ. 968, ISBN 99928-20-32-2. გაზეთი „საპატრიარქოს უწყებანი“ №20, 1999.